Omgewingsake blyk inligting oor renosters te weerhouwww.rhinoconservation.org Beeld het vroeër berig dat die direkteur van kommunikasie by die departement, Albi Modise, gesê het dat renosterstropery nou ŉ krisispunt bereik het en alle inligting en statistieke oor sulke voorvalle voortaan nét deur die departement van omgewingsake hanteer sal word. Modise het ook gesê dat die departement kwaai onder skoot gekom het van sekere organisasies wat meen hy wil inligting toesmeer of manipuleer. Modisê die departement wil sorg dat een boodskap die gemeenskap bereik. Maroela Media het aanvanklik navraag gedoen by SANParke rakende berigte dat talle renosterskarkasse die afgelope paar dae in die Krugerwildtuin gekry is. Die navraag is egter na die departement verwys. Die departement het in ŉ e-pos Maroela Media se navraag geantwoord deur te sê: “Ongelukkig maak ons nie inligting oor dag-tot-dag stropery voorvalle bekend nie aangesien dit die potensiaal het om ‘n negatiewe invloed te hê op voortgesette ondersoeke.” Volgens berigte is meer as 110 renosters reeds vanjaar vir hulle horings gestroop.